Sjáðu stiklu úr myndinni hér fyrir neðan : Það eru þeir Sylvester Stallone og Arnold Schwarzenegger sem fara með aðalhlutverkin í þessari spennu - og hasarmynd sænska leikstjórans Mikaels Håfström sem á m.a. að baki myndirnar Derailed , 1402 og Shanghai auk myndarinnar Evil ( Ondskan ) sem sló í gegn árið 2003 . Með önnur stór hlutverk í Escape Plan fara þau Vincent D’Onofrio , Vinnie Jones , Jim Caviezel , Sam Neill , Amy Ryan og Curtis James Jackson sem er betur þekktur sem 50 Cent . Öryggissérfræðingurinn Ray Breslin er þekktur fyrir að koma auga á veikleika í öryggiskerfum og hefur því oft verið fenginn til að brjótast út úr fangelsum til að sýna fram á brestina í þeim . Dag einn er honum boðið að takast á við enn eitt verkefnið . Það felst í að brjótast út úr rammgerðasta fangelsi sem nokkurn tíma hefur verið byggt og á að vera algjörlega laust við alla veikleika . Ray samþykkir að láta á þetta reyna og veit ekki fyrr en það er orðið of seint að fleira hangir á spýtunni sem setur hann í óvænta stöðu . Fangelsið , sem kallað er „ Gröfin “ , verður hans stærsta áskorun til þessa og ef honum á að takast að sleppa þarf hann á aðstoð eins samfanga síns að halda , hins eitilharða Swans Rottmayer sem Schwarzenegger leikur …